Opštinskom Sudu U Somboru
Beograd
Tužilac :
1 ) mal. LUKIĆ IVA iz Sombora , ul. Zrmanjska 2/25 , koju zastupa majka Lukić Ilinka - preko advokata Stefana Todorovića iz Sombora , ul. Dunavska 77
2 ) LUKIĆ IGOR iz Sombora , ul. Zrmanjska 2/25 , zastupan od advokata Stefana Todorovića iz Sombora , ul. Dunavska 77
TUŽENI : LUKIĆ DEJAN iz Sombora , Ohridska 9 , zaposlen u Somborskom vodovodu i kanalizaciji u Somboru , Jabučka br. 4
Tužba
RADI IZDRŽAVANjA
Tužioci mal. Lukić Iva i Lukić Igor su deca tuženog Lukić Dejana iz braka sa Lukić Ilinkom zaključenog pred matičarom opštine Sombor , 3. oktobra 1982. godine .
Brak između tuženog i Lukić Ilinke razveden je presudom Drugog opštinskog suda u Somboru IV P. br. 229/97 od 21. 05. 1997. godine .
Tom presudom obavezan je tuženi da plaća izdržavanje mal. ćerke Ive , rođene 21. juna 1995. godine , ovde tužilje , dok o izdržavanju sina Igora rođenog 9. januara 1983. godine sud tada nije odlučivao .
Dokaz :
- Presuda Opštinskog suda u Somboru IV P. br. 229/97 od 21. maja 1997. godine
- Izvod iz MK venčanih opštine Sombor od 3. oktobra 1982. godine
- Izvod iz MK rođenih tužioca
U međuvremenu prilike su se izmenile tako da je obezvređen utvrđeni iznos za izdržavanje , koji po sudskoj odluci treba da plaća tuženi , a uz to povećane su i materijalne potrebe i troškovi izdržavanja maloletne Ive jer je dete pošlo u školu .
Odnosi između bivših supružnika nakon razvoda braka su loši , tako da se tuženi ne pridržava njihovog međusobnog usmenog sporazuma da će adekvatno i srazmerno doprinositi izdržavanju sina Igora , i zanemaruje tu svoju obavezu .
Tužilac Igor je redovan student i nema stalnih prihoda niti drugih sredstava za izdržavanje ili posebne imovine , pa je neophodno da i otac adekvatno učestvuje u njegovom izdržavanju .
U takvim okolnostima majka dece , sa kojom ona žive , sama snosi troškove njihovog izdržavanja i to samo i jedino iz svoje plate koju prima kao prosvetni radnik , što uopšte nije dovoljno da bi se deci pružio minimum zadovoljenja njihovih egzistencijalnih i drugih materijalnih potreba koje su nužne s obzirom na njihov uzrast , školovanje i postojeće troškove života .
Dokaz :
- Potvrda OŠ Josip Pančić od 7. 6. 2004. godine o pohađanju II razreda Lukić Ive
- Uverenje Rudarsko-geološkog fakulteta u Novom Sadu od 2. 6. 2004. godine da je Lukić Igor redovni student
- Potvrda Obrazovnog centra u Somboru od 4. 6. 2004. godine o proseku primanja Lukić Ilinke za šest meseci
Imajući to u vidu neophodno je da sud svojom odlukom odredi veći iznos za izdržavanje mal. tužilje Ive , koji treba da snosi tuženi , u skladu sa rastom troškova života i potrebama školskog deteta , a takođe i da obaveže tuženog da određeni iznos plaća i za izdržavanje tužioca Igora koji je punoletan i čije su potrebe i redovni troškovi , kao redovnog studenta , još veći , uzimajući u obzir niske prihode koje majka ostvaruje kao i solidnu zaradu koju ostvaruje tuženi sa stalnim zaposlenjem u Somborskom vodovodu i kanalizaciji .
Tužioci predlažu da sud zakaže glavnu raspravu u ovoj stvari , izvede predložene dokaze i donese Presudu
I. Obavezuje se tuženi Lukić Dejan da na ime izdržavanja ćerke mal. Lukić Ive plaća mesečno iznos od 20% svoje zarade ili drugih stalnih novčanih primanja , počev od dana podnošenja ove tužbe , na ruke zakonskog zastupnika deteta - majke Lukić Ilinke , s tim što je dospele iznose dužan isplatiti odjednom u roku od 15 dana od dana prijema otpravka presude , a naredne za svaki mesec unapred , najkasnije do 10-tog u mesecu , pod pretnjom prinudnog izvršenja .
Ovom presudom menja se presuda Opštinskog suda u Somboru IV P. br. 229/97 od 21. 05. 1997. godine u delu koji se odnosi na izdržavanje mal. Lukić Ive .
II.
Obavezuje se tuženi Lukić Dejan da na ime izdržavanja sina Lukić Igora plaća mesečno iznos od 30% svoje zarade ili drugih stalnih novčanih primanja , počev od dana podnošenja ove tužbe , na ruke tužioca Lukić Igora , s tim što je dospele rate dužan isplatiti odjednom u roku od 15 dana od prijema ove presude , a naredne za svaki mesec unapred najkasnije do 10-tog u mesecu , pod pretnjom prinudnog izvršenja .
III.
Tuženi je dužan tužiocima da naknadi troškove ovog postupka .
Sombor , 10. 06. 2004. godine
TUŽIOCI
1. Lukić Iva
2. Lukić Igor